CELEX: 62022TN0070
Language: fi
Date: 2022-02-03 00:00:00
Title: Asia T-70/22: Kanne 3.2.2022 – Novasol v. ECHA

28.3.2022   
            
            
               FI
            
            
               Euroopan unionin virallinen lehti
            
            
               C 138/29
            
         
      Kanne 3.2.2022 – Novasol v. ECHA
      (Asia T-70/22)
      (2022/C 138/34)
      Oikeudenkäyntikieli: ranska
      
         Asianosaiset
      
      
         Kantaja: Novasol (Kraainem, Belgia) (edustajat: asianajajat C. Alter ja G. Bouton)
      
         Vastaaja: Euroopan kemikaalivirasto (ECHA)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Euroopan unionin toiminnasta tehdyn sopimuksen 263 artiklan perusteella 25.11.2021 tehdyn ECHAn päätöksen SME D (2021)8531-DC, jossa virasto katsoi, ettei kantajaa voitu katsoa PK -yritykseksi ja ettei sillä ollut oikeutta keskisuurelle yritykselle myönnettäviin alennettuihin maksuihin hakemuksia jätettäessä
               
            
                  —
               
               
                  velvoittaa ECHAn korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste, joka koskee oikeudellista virhettä, johon kantaja väittää ECHAn syyllistyneen riidanalaisessa päätöksessään siitä syystä, että se on tulkinnut väärin säännöksiä, joita sovelletaan arvioitaessa REACH -asetuksessa (1), suosituksessa 2003/361 (2) ja asetuksessa N:o 340/2008 (3) tarkoitettujen pienten ja keskisuurten yritysten (jäljempänä PK -yritykset) kokoa arvioitaessa.
               
            
                  2.
               
               
                  Toinen kanneperuste, joka koskee virhettä, johon kantaja väittää ECHAn syyllistyneen asian tosiseikkojen arvioinnissa siltä osin kuin päätös on perustettu virheelliseen käsitykseen tosiseikoista, joihin PK -yrityksen aseman myöntäminen perustuu siitä huolimatta, että ECHAlla oli tiedossaan kaikki kantajan koon arvioinnin edellyttämät tiedot.
               
            
                  3.
               
               
                  Kolmas kanneperuste, joka koskee perusteluvelvollisuuden ja hyvän hallinnon periaatteen loukkaamista, sillä kantajan esittämistä yksityiskohtaisista ja asiakirjalähteisiin perustetuista huomautuksista huolimatta, ECHA ei ole millään tavoin ottanut kantajan lausumia huomioon yrityksen kokoa arvioitaessa.
               
            
         (1)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL 2006, L 396, s. 1 ja oikaisu EUVL 2007, L 136, s. 3)
      
         (2)  Mikroyritysten ja pienten ja keskisuurten yritysten määritelmästä 6.5.2003 annettu komission suositus (EUVL 2003, L 124, s. 36).
      
         (3)  Kemikaalien rekisteröinnistä, arvioinnista, lupamenettelyistä ja rajoituksista (REACH) annettuun Euroopan parlamentin ja neuvoston asetukseen (EY) N:o 1907/2006 perustuvista Euroopan kemikaalivirastolle suoritettavista maksuista 16.4.2008 annettu komission asetus (EY) N:o 340/2008 (EUVL 2008, L 107, s. 6).